runetrust/blame-folketinget-dk huggingface dataset:
Anni Matthiesen (V), 2023-04-14:
Tak for det, formand.
Det er et lovforslag, som i høj grad drejer sig om at gøre den eksisterende lovgivning mere smidig, og så handler det om at give Ankestyrelsen beføjelser til at kunne udpege en handlekommune for et barn og på den måde undgå, at børn kommer til at falde ned mellem to stole, sådan at man har helt styr på, hvilken kommune der har beføjelserne og dermed også ansvaret for barnet.
Venstre støtter lovforslaget.
Camilla Fabricius (S), 2023-04-14:
Tak for ordet.
Den her fredag eftermiddag er en eftermiddag med stor alvor, og vi fortsætter nu med et lovforslag, som også rummer en stor grad af alvor.
For med det her lovforslag giver vi muligheden for, at når børn af forældre fra uden for Danmark, som ikke har dansk statsborgerskab, og som f.eks. har været på genopdragelsesrejse eller andre forfærdelige ting, så kommer her, kan man lave direkte adresseringer af, hvor børnene skal hen, og hvordan de skal håndteres.
Jeg kan ikke andet end at sige, at det er et godt forslag, som er nødvendigt, og vi bakker selvfølgelig op om det fra Socialdemokratiets side.
Pause Pause (Pause), 2023-04-14:
Mødet er udsat.
Karina Adsbøl (DD), 2023-04-14:
Jeg har bare brug for at stille et opklarende spørgsmål om, om det handler om, at regeringen har besluttet sig for nu at tage mødrene og børnene hjem fra Syrien, altså om det ligger i det her forslag.
Vi har også stillet det i udvalgsbehandlingen nu her, men det kunne jeg godt tænke mig at høre ministerens svar på.
Jeg er ikke udlændingeordfører.
Jeg er ordfører her i dag for det her med barnets lov, som jo også er en del af det, vi har behandlet i dag.
Lisbeth Bech-Nielsen (SF), 2023-04-14:
Men det har både Socialdemokratiet og Erhvervsministeriet haft rigelig tid til, for vi har diskuteret det her i flere år.
Og jeg tror, at ministeren taler mod bedre vidende, når han siger, at han ikke kender til den her aftale, for den blev endda foreviget på TV 2 og beskrevet i en række medier, hvor hr. Simon Kollerup, altså den tidligere erhvervsminister, sagde, at det var et fremragende forslag og det ville man da rigtig gerne støtte op om og proppe ind i de kommende iværksætteriforhandlinger.
Så undskyld mig, men jeg har svært ved at tro på, at den nuværende erhvervsminister aldrig har hørt om det her før.
Morten Bødskov (S), 2023-04-14:
Jeg ved ikke, hvad det er for en aftale, der blev indgået.
Jeg ved, at min forgænger har sagt, at gode og sunde virksomheder skal have ret til at oprette en erhvervskonto.
Og det er lige nøjagtig spørgsmålet: Hvad er en god og sund virksomhed?
Det er det, der er det centrale, og derfor er det det, jeg vælger at se på.
Det er sådan set et sympatisk forslag.
Det er det, jeg forsøger at sige, så jeg forstår ikke, hvorfor ordføreren reagerer, som ordføreren gør.
Vi vil gerne undersøge de her ting, for jeg tror såmænd ikke, at det er intentionen, den er gal med.
Det er mere nogle af de elementer, som man ikke rigtig har overvejet i beslutningsforslaget, og som vi synes at man er nødt til at overveje, inden man skrider til handling her.
Lisbeth Bech-Nielsen (SF), 2023-04-14:
Da SF fremsatte det her forslag sidste år og havde en føler ude blandt de andre partier, kunne vi se, at der var et stort flertal for at få stemt det her forslag igennem.
Ministerens forgænger på posten, hr. Simon Kollerup, kunne godt læse skriften på væggen og sagde: Hvis SF trækker det her forslag, lover jeg, at det bliver en del af de her iværksætteriforhandlinger, som vi skal have om fem minutter.
De iværksætteriforhandlinger blev aldrig til noget.
De bliver jo så måske til noget nu, kan vi forstå; sådan ser det i hvert fald ud i regeringsgrundlaget.
Hvad er det, der har ændret sig, siden ministerens partifælle sagde, at man en til en ville tage det forslag, som SF fremsatte sidste år, og som vi nu genfremsætter, fordi vi åbenbart ikke kunne stole på den aftale, der blev indgået?
Sigurd Agersnap (SF), 2023-04-14:
Jeg står her i stedet for Lisbeth Bech-Nielsen, som desværre er forhindret, men det kan være, hun kommer undervejs i debatten.
Jeg ved ellers, at hun var godt forberedt på at holde den her tale.
Det ved jeg ikke kun, fordi jeg har snakket med hende, men også, fordi hun også stillede beslutningsforslaget for cirka et år siden.
Dengang var der bred opbakning til forslaget, og vi blev også stillet i udsigt, at ministeren ville gøre noget på området.
Men der er ikke sket noget siden.
Alt for mange iværksættere og selvstændige oplever stadig væk store problemer med at få en erhvervskonto nede i banken.
12 pct. af de selvstændige oplever problemer, og 60 pct. af de 12 pct. siger, at det skyldes, at banken er modvillig mod at give dem en erhvervskonto.
Det er tal fra SMVdanmark.
Det er unge uden den store erfaring på arbejdsmarkedet eller mange penge til det første indskud, men måske med en rigtig god idé.
Det er selvstændige som Sina, der har en fodplejeklinik, men som ikke har kunnet få en erhvervskonto ad de første mange omgange, hun gik i forskellige banker.
Det er lykkedes i dag.
Det er barer, som modtager kontanter.
En erhvervskonto er kritisk infrastruktur.
Uden den kan man ikke drive virksomhed.
Det siger HORESTA og SMVdanmark meget tydeligt.
Det gælder iværksættere såvel som selvstændige.
Derfor går det her beslutningsforslag ud på, at man skal kunne få en erhvervskonto, og at man får ret til det.
Men det går også ud på, at man skal begrunde et afslag, og at man skal gøre det med et individuelt og sagligt begrundet udgangspunkt.
Man skal gøre det efter en individuel vurdering.
Ligesom man i Danmark har ret til en privat konto, mener vi også, at man i udgangspunktet bør have ret til en erhvervskonto, og at man som minimum bør have ret til at få en klar og saglig begrundelse.
Det er ikke kun for de selvstændiges skyld; det er også, fordi bankerne har en tendens til at skubbe ansvaret for at give erhvervskonto rundt mellem sig.
Derfor vil det også være en hjælp til branchen at give den ret.
Tak for ordet.
Pernille Rosenkrantz-Theil (S), 2023-04-14:
Det skal ordføreren tale med den rigtige ressortminister om.
Karina Adsbøl (DD), 2023-04-14:
Jamen det er nemlig lidt uldent, så derfor spørger jeg lige ministeren: Altså, handler det her om, at regeringen har besluttet sig for at tage de resterende mødre og børn hjem fra Syrien?
Er det det, det i bund og grund også handler om i det her lovforslag, eller har regeringen ikke besluttet sig for det?
Pernille Rosenkrantz-Theil (S), 2023-04-14:
Det kan man kun give sådan et ret uldent politikersvar på.
For det, man kan sige – og det er så overhovedet ikke spor uldent – er, at det her forslag intet har at gøre med, hvem der kan komme til Danmark eller ej.
Så det kan jeg svare ret skarpt på.
Det, man så til gengæld kan sige, er, hvis der er uklarhed om det, at hvis man nu skulle forestille sig at tage nogle børn til Danmark – det er jo gjort tidligere – skal der helst stå nogen klar til at tage imod de børn, og hvis et barn bliver sendt af sted på genopdragelsesrejse, vil jeg sætte utrolig stor pris på, at det ikke kommer tilbage fra en genopdragelsesrejse, uden at der er nogen, der kan tage imod det og hjælpe det med de traumer, der er blevet påført det, mens det har været på genopdragelsesrejse.
Så når jeg siger, det er uldent, er det, fordi det jo også er udlændingepolitik.
Det er udlændingepolitik, at vi selvfølgelig skal stå klar, at en kommune skal stå klar, når et barn kommer hjem fra de her frygtelige genopdragelsesrejser.
Lisbeth Bech-Nielsen (SF), 2023-04-14:
I forhold til det sidste troede jeg jo i min naivitet på det, når en socialdemokratisk minister sagde: Vi har en aftale; vi udsender en pressemeddelelse om, at vi har en aftale; vi inviterer TV 2 ind for at dokumentere, at vi har en aftale.
Da var så naiv at tro, at vi havde en aftale.
Eva Kjer Hansen (V), 2023-04-14:
Ja, det har jeg ikke yderligere kommentarer til.
Til gengæld er det jo blevet udtrykt klart i dag, at nu kan fru Lisbeth Bech-Nielsen forvente en regering, der handler, og en regering, der vil levere og sørge for at finde en model, der kan fungere, sådan at vi forhåbentlig kan få sat en stopper for fru Lisbeth Bech-Nielsens frustration.
Lisbeth Bech-Nielsen (SF), 2023-04-14:
Det er der, og derfor skal man jo også kunne godtgøre over for sin bank, at man har reelle hensigter, at man har en legitim forretning, og at man har styr på sin økonomi – dvs. alt det, som man, altså de erhvervskunder, der så får en erhvervskonto, jo i forvejen skal godtgøre i dag.
Så det skal man selvfølgelig godtgøre.
Det er helt klart.
Det siger sig selv.
Og det er rigtigt, at der er mange banker, der afviser, fordi de ikke kan se en forretning i det her og nu, men så mister vi jo bare rigtig meget talent, altså hvis vi siger, at det er acceptabelt.
Lars-Christian Brask (LA), 2023-04-14:
Man kan jo godt få et cvr-nummer uden at have en bankkonto, men der er stadig væk lang vej fra cvr-nummer til bankkonto.
Det er blot sagt som en kommentar.
Lisbeth Bech-Nielsen (SF), 2023-04-14:
Præcis den samme diskussion havde vi, dengang man ikke havde ret til en konto, og lige pludselig gik det op for de fleste, at hov, det er faktisk ret svært at være borger i Danmark uden at have en konto.
Så det, at man kunne nægte det inden for en privat infrastruktur, og at folk ikke havde noget alternativ, gjorde jo, at vi rent faktisk ændrede loven, så man fik ret til en basal indlånskonto.
Det var, fordi man sagde: Du kan simpelt hen ikke være borger i Danmark uden den ret.
Vi havde præcis den samme diskussion; du kan ikke, i mange tilfælde, starte din egen virksomhed uden en erhvervskonto, så jeg kan ikke se, hvad forskellen er overhovedet.
Lars-Christian Brask (LA), 2023-04-14:
Ja, og det er tilbage til det her med den basale konto
Der er ikke noget, der bare er basalt, for der er tilknyttet alle mulige servicer til en, skal vi kalde det basal konto, og det påfører altså bankerne nogle store omkostninger.
Og der er ingen bank, der siger nej til at indgå en aftale, hvis der er en forretning i det, og hvis ikke man har kunnet få en konto som erhvervsdrivende i coronatiden, er det nok, fordi man ikke har været erhvervsdrivende.
Pelle Dragsted (EL), 2023-04-14:
Hvorvidt det var en stor succes, tror jeg nu nok at der er debat om.
Der var vel en grund til, at der var private banker, der var interesseret i at overtage forretningen for et ganske pænt vederlag.
I Frankrig er der jo f.eks. det, der hedder La Banque Postale, som jo er det, der svarer helt til GiroBank, og som betjener 20 millioner kunder, tror jeg, og i øvrigt spiller en rigtig fornuftig rolle i forhold til udbetaling af offentlige ydelser og den slags ting, og som, så vidt jeg ved, finansierer postvæsenet, og det kunne jo i øvrigt være rigtig fint, hvis vi ikke skulle bruge statsmidler, men bare overskuddet fra en bank til at finansiere Post Danmark.
Jeg synes, det var en stor fejl, at GiroBank røg på private hænder og i dag er en del af Danske Bank, så vidt jeg husker.
I forhold til det andet var min pointe, at hvis man nu som iværksætter ønsker kontanthåndtering, så henvender man sig vel næppe til en bank, som ikke kan håndtere privat kontanthåndtering; så henvender man sig til en af de andre banker og beder om at få en kontrol dér.
Lars-Christian Brask (LA), 2023-04-14:
Ja, og det er selvfølgelig til hr. Pelle Dragsted.
Det, jeg mente med en e-bank, var, at hvis vi kører det igennem, sådan som det står her, så har du som erhvervsvirksomhed en ret til en konto.
Det kan godt være, at du har en ret, men du kan ikke bruge den til en disse, for hvis det er en privat bank, kan den ikke servicere.
Og så kan jeg også sige, at vi både har haft GiroBank og en postbank, som var sådan halvstatslige og -offentlige, og det var ikke den store succes.
Så man skal være velkommen til at gentage det forsøg.
Lars-Christian Brask (LA), 2023-04-14:
Jeg kan ikke kategorisk og universalt sige, at det er sådan, det hænger sammen.
Man kan godt tjene penge på små virksomheder med tre til fem ansatte, så det kan jeg ikke give ordføreren, Sigud Agersnap, ret i.
Per Husted (S), 2023-04-14:
Det bliver nok mere kommentaragtigt.
Jeg synes egentlig, det er vigtigt, at det, vi siger, er ordentligt.
Nu sagde den tidligere erhvervsminister, som jo ikke er til stede i dag og ikke har mulighed for at forsvare sig, faktisk ganske klart og tydeligt i den pressemeddelelse, der blev henvist til, at gode og sunde virksomheder skal have ret til at få en erhvervskonto.
Det er ikke den udlægning, jeg hører ordføreren komme med i den sidste del af sin tale.
Så jeg synes egentlig, det er meget vigtigt at få præciseret det og så have respekt for, at når det hedder gode og sunde virksomheder, så er der netop behov for de undersøgelser, der er blevet talt om.
Man kan godt kritisere tidshorisonten og sådan noget, men jeg synes, det er vigtigt, at man lige har den pointe med.
Lisbeth Bech-Nielsen (SF), 2023-04-14:
Men der står jo netop i beslutningsforslaget, at pengeinstitutter skal kunne afvise kunder ved mistanke om hvidvask eller lignende, og det er, hvis man ikke vil levere de nødvendige dokumenter eller dokumentation for, at man har en legitim forretning.
Det er klart, at det er helt de samme muligheder, man har for at afvise.
Det bliver der overhovedet ikke ændret på.
Mit problem er ikke, om det måske lige tager et par måneder ekstra.
Mit problem er, at der ikke er tillid til, at der inden for en overskuelig tidshorisont kommer en rimelig model.
For jeg har ikke den erfaring fra de senere år til at tro på, at der inden for en kort tidshorisont kommer en god model, der sikrer en ret til erhvervsdrivende til at få en konto, hvis man har en legitim og sund forretning.
Ja, det er korrekt.
Pelle Dragsted (EL), 2023-04-14:
Tak for det.
Det er ikke for at indgå en lang debat om, hvad den tidligere erhvervsminister har sagt – hr. Simon Kollerup, som jeg i øvrigt synes var en udmærket erhvervsminister, så det er sagt i al respekt – men hvis man nu læser fra den pressemeddelelse, som blev udsendt i forbindelse med den her aftale, man indgik, så fremgår det: »En bankkonto er helt nødvendig for at drive virksomhed i dagens Danmark, hvor der bl.a. er krav om at have en Nemkonto.
Men danske iværksættere og mindre virksomheder har i flere tilfælde oplevet at få nej i banken, når de spørger om en erhvervskonto til at få gang i drømmevirksomheden.
For at styrke virksomhederne foreslår regeringen nu sammen med SF at ændre reglerne, så virksomheder får ret til at få en erhvervskonto.
Og så fortsætter det ellers.
Jeg synes ikke, der er nogen tvivl om, hvad det var, der blev aftalt dengang.
SF havde fremsat et forslag, og der var flertal for det.
Man var så venlig at trække forslaget, fordi man fik et løfte om, at nu ville det her blive gennemført, selvfølgelig på en fornuftig måde.
Det skal ikke ligge hr. Simon Kollerup til last, men det er altså sådan, historien er.
Lisbeth Bech-Nielsen (SF), 2023-04-14:
Selv tak.
Uden på nogen måde at være specielt meget vidende om det på socialområdet – det ved spørgeren jo meget mere om – mener jeg også, at man har diskuteret andre former for id-kort til udsatte borgere, til ældre og til nogle, hvor det måske ikke er oplagt, at de har en almindelig type id. Jeg tror først og fremmest, det handler om udsatte borgere, men det er helt klart noget, vi skal se på.
Det er helt rigtigt, og jeg ved, at det er noget, ordføreren går meget op i – netop socialt udsattes rettigheder på det her område – og det er noget, der har været diskuteret længe.
Jeg vil faktisk rose en bank som Danske Bank, som jeg ved gør en indsats for at få givet folk på kanten sådan en konto – hjemløse og andre, som har brug for noget hjælp til at få en konto, eller som ikke nødvendigvis har den dokumentation, som ellers er påkrævet.
Men der er rigtig mange, der oplever problemer med det.
Det har vi hørt fra socialrådgivere og fra folk, der arbejder med udsatte, og det er noget, som vi fortsat skal få gjort noget ved.
Men jeg synes også, det hører med til historien, at der faktisk er nogle banker, der gør en særlig indsats for at prøve at hjælpe nogle af de mennesker, der ikke lige passer ind.
Karina Adsbøl (DD), 2023-04-14:
Tak for det.
Nu ved jeg godt, at det her forslag handler om erhvervskonto, men jeg tænker også, at ordføreren er bekendt med, at der har været nogle udfordringer med basale konti i forhold til nogle af de mest sårbare mennesker.
Så jeg tænker, at det vel også – så vidt jeg husker – er noget, SF har interesse i.
Men kan ordføreren ikke bekræfte, at der også er nogle udfordringer i forhold til den del?
Per Husted (S), 2023-04-14:
Tak for præciseringen.
Jeg håber da også, at ordføreren har hørt, at der er gode ting i gang, og at man ikke nødvendigvis kun skal se det her isoleret.
Det er jo et spørgsmål om at skabe hele rammen for små og mellemstore virksomheder og have respekt for de gode og sunde virksomheder, vi selvfølgelig primært har fokus på.
Så jeg vil egentlig gerne takke for, at ordføreren her til sidst lige præciserede igen, at det var de gode og sunde virksomheder.
For det fremgik ikke af talen.
Karina Adsbøl (DD), 2023-04-14:
For jeg har jo også fået eksempler på, at ældre medborgere, som ikke lige har kunnet fremvise et billed-id, nær var blevet smidt ud af banken, netop fordi man ikke kunne fremvise et billed-id, fordi man ikke havde fået generhvervet sit kørekort, fordi man jo havde alderen imod sig.
Så der er jo faktisk indimellem nogle udfordringer på det område.
Men tak for debatten.
Sigurd Agersnap (SF), 2023-04-14:
Men noget af det, der også er med til at gøre det kompliceret, er, at rigtig mange banker ikke tjener mange penge på de små erhvervsdrivende.
Det, man tjener mange penge på, er at være god til at have de store erhvervskunder i banken.
Så kan ordføreren afvise, at det også er en af årsagerne til, at vi ser rigtig mange generiske afslag på oprettelse af en erhvervskonto til nye små virksomheder, at det simpelt hen ikke er der, man tjener mange penge som bank, ligesom man ikke gør det med små privatkunder?
Karina Adsbøl (DD), 2023-04-14:
Tak for det, formand.
Jeg vil gerne indlede med at sige, at jeg er her i dag som vikar for vores erhvervsordfører, fru Betina Kastbjerg, som er på fængselsbesøg i Kosovo.
Med det her forslag foreslås det, at der skal fastsættes regler for retten til en basal erhvervskonto lignende dem, der gælder for privatkunders ret til en basal indlånskonto.
I Danmarksdemokraterne er vi meget optaget af, at vi giver iværksættere og små og mellemstore virksomheder de bedst mulige rammer og forudsætninger for at kunne realisere deres projekter.
I den forbindelse er det en velkendt udfordring, at iværksættere ofte har udfordringer med at få oprettet en erhvervskonto.
Derfor synes vi, at det er positivt, at vi med det her forslag får lejlighed til at drøfte denne problemstilling, og at vi forhåbentlig sikrer, at det i fremtiden bliver nemmere for de små erhvervsdrivende at få en erhvervskonto.
Det er jo klart, at vi med dette forslag åbner op for, at flere kan få en erhvervskonto, og det vil naturligt også afføde en debat om, hvorvidt vi med dette forslag åbner op for en glidebane, hvor det gøres lidt for nemt at åbne og lukke virksomheder.
Den bekymring kan vi også have i Danmarksdemokraterne.
Når det så er sagt, er det vores vurdering, at dette forslag i højere grad har til formål at sikre bedre rammevilkår for iværksætterne og for de små og mellemstore virksomheder, og derfor støtter vi også forslaget.
Så jeg forstår frustrationen.
Og med hensyn til at Venstres ordfører kom med den undskyldning, i forhold til at der står i beslutningsforslaget, at man skal fremsætte et lovforslag i den her samling, er det jo, kan man sige, bare en undskyldning.
For man kan også lave ændringsforslag til beslutningsforslag, hvis det er det, man ønsker.
Så alt i alt kan jeg godt genkende den der frustration omkring, at der kommer alle de her gode taler, og at intentionerne er gode, og at man gerne vil det bedste, men at det så tit ender med, at folk stemmer forslaget ned.
Men jeg kan i hvert fald sige, at det gør vi ikke.
For vi bakker op om forslaget.
Charlotte Bagge Hansen (M), 2023-04-14:
Det kan jeg svare meget kort på, altså at det ved jeg kommer til at ske.
Pelle Dragsted (EL), 2023-04-14:
Tak for det.
Udfordringen ved det udsagn er jo, at det er det samme, vi har hørt siden 2017, altså at nu skulle vi bare have dialogen med sektoren, at nu ville det komme, og så blev der indgået en aftale sidste år, og det skulle bare fremsættes som et lovforslag, og intet er sket, og iværksætterne står stadig væk derude med de her problemer.
Og det var det, som ordførerens partikollega var ude at slå i bordet over op til valget.
Så mit spørgsmål vil være: Hvad er det, der får ordføreren til at tro, at vi den her gang kan tro på, at ministeren har tænkt sig at gøre det, som ministeren melder ud?
Charlotte Bagge Hansen (M), 2023-04-14:
Nu har jeg ikke læst hans tweet, eller hvor det har stået henne, og af gode grunde kan jeg jo ikke stå på mål for, hvad han har udtalt.
Og hvis det nu havde været klogt at følge den aftale, der var lavet med Simon Kollerup, og den var nuanceret og gennemarbejdet, og man havde fået belyst alle de her nuancer, så ville jeg da synes, at vores nuværende erhvervsminister skulle have fulgt det.
Men det er det ikke.
Vi skal have flere nuancer ind, vi skal have analyseret det, og vi skal have fundet ud af, hvad behovene er.
Der er så mange ting, vi skal have belyst, før vi kan få løst det her.
Vi er i dialog med bankerne, og vi kommer op med en løsning.
Stadig væk anerkender jeg hundrede procent jeres frustration, og at det da havde været federe, at det allerede havde været på plads.
Men intentionerne er gode, vi arbejder med det nu, og der kommer en løsning.
Tak for det, formand.
Jeg har nu været her i 5 måneder, og jeg synes tit, jeg er frustreret, så jeg kan godt se, at jeg skal lære at væbne mig med tålmodighed på mange områder.
Jeg vil også sige, at jeg ikke mener, at den nuværende minister skal stå på mål for, hvad den tidligere minister har sagt og lovet.
Jeg synes faktisk, at det er både klogt og fornuftigt, at vi får fundet den rigtige løsning første gang, så vi rammer bullseye.
Jeg kan godt forstå jeres beslutningsforslag.
Jeg anerkender det.
Det er vigtigt, at erhvervsdrivende også har en konto, ligesom vi privatpersoner har.
Vi er enige i SF's analyse af, at det er et grundvilkår for erhvervsdrivende at have en erhvervskonto, men vi vil også gerne pointere, at vi ser nogle udfordringer, hvis jeres beslutningsforslag gennemføres, som det er fremført her.
Forslaget lægger op til, at erhvervsdrivende skal sidestilles med privatkunder i forhold til at have ret til en basal indlånskonto.
En sådan konto giver mulighed for at gennemføre basale transaktioner, men vil ikke leve op til mange erhvervsdrivendes mere komplekse behov i forhold til transaktioner.
Så har vi problematikken i forhold til hvidvaskning.
Det skal vi også have belyst, og det skal vi også have håndteret.
Jeg har talt med folk fra branchen.
De anerkender, at vi har en udfordring, og de vil gerne være med til at løse den.
Jeg ved, at man fra branchens side også er i gang med at byde ind med nogle forslag til regeringen omkring, hvad vi kan gøre for at imødekomme de her krav og behov, som en virksomhed naturligvis har for at have en bankforbindelse.
Det er vigtigt, at vi også lytter til branchen, og at branchen får mulighed for at komme med input.
På grund af at vi mener, at der skal være et større analysearbejde, og at der skal nogle flere nuancer ind i forhold til at få en basal erhvervskonto med flere muligheder for de erhvervsdrivende, kan vi ikke støtte op om beslutningsforslaget, som det ligger her.
Moderaterne stemmer imod.
Eva Kjer Hansen (V), 2023-04-14:
Det ville jo være hensigtsmæssigt, hvis vi kunne gennemføre det med et snuptag, men jeg synes, at både ministeren og den socialdemokratiske ordfører og jeg har gjort gældende, at der altså er nogle ting, der skal overvejes, nemlig: Er det alle pengeinstitutter, der skal stille det her til rådighed?
Hvordan er samspillet med anden lovgivning?
Hvad er det for nogle tjenester, der skal kobles på?
Altså, hvad er overhovedet en minimumsløsning?
De ting skal der simpelt hen tages stilling til, inden man jo kan fremsætte et lovforslag.